ليا صحبتي منقبه كانت عايشه في السعوديه بتنزل صورها علي سناب شات بشعرها وقصير وايدها كلها باينه ومكياج نصحتها قالتلي كل الي عندي صحابي الي في السعوديه وصحابي الي هنا وانا واثقه فيهم يبقي فيها ايه وانا متضايقه جدا من الي هي بتعمله ومش عارفه افهمها ازاي بدلائل من الدين
هو أنت نصحيتها وقد أديت ما عليك.  وبغض النظر عن ملايين الاحتمالات الممكنة ، زي أن أكونتها نفسه يتهكر ، أو أنه الأكونتات البرايفت دي الطرق التقنية لعرض محتواها من أسهل ما يكون ومالية الإنترنت ، أو أنه مثلًا واحدة من صاحباتها دول أكونتها يتهكر ، أو تسيب موبايلها مفتوح ، أو مع ابن اختها الصغير فحد يشوف الصور دي بأي طريقة كانت. بغض النظر عن كل دا ، المفروض المرأة في نفسها تكون تغار على نفسها أنها تحط لنفسها صور على الإنترنت ممكن في أي لحظة حد لا يحل له الإطلاع عليها يطلّع عليها ، مش لازم حد يغار عليها يعني ، هي المفروض تغار على نفسها وتبتعد عن حاجة فيها ريبة زي دي. والنبي يقول : "فمن اتقى الشبهات فقد استبرأ لدينه وعرضه ، ومن وقع في الشبهات ، فقد وقع في الحرام"